CELEX: C2006/178/03
Language: da
Date: 2006-07-29 00:00:00
Title: Sag C-430/04: Domstolens dom (Anden Afdeling Afdeling) af  8. juni 2006  — Finanzamt Eisleben mod Feuerbestattungsverein Halle eV (anmodning om præjudiciel afgørelse fra Bundesfinanzhof — Tyskland) (Sjette momsdirektiv — spørgsmålet om, hvorvidt artikel 4, stk. 5, andet afsnit, kan påberåbes — virksomhed, som udøves af en privat afgiftspligtig i konkurrence med en offentlig myndighed — offentligretligt organ — fritagelse for afgiftspligten for så vidt angår virksomhed udøvet i egenskab af offentlig myndighed)

29.7.2006   
            
            
               DA
            
            
               Den Europæiske Unions Tidende
            
            
               C 178/2
            
         Domstolens dom (Anden Afdeling Afdeling) af 8. juni 2006 — Finanzamt Eisleben mod Feuerbestattungsverein Halle eV (anmodning om præjudiciel afgørelse fra Bundesfinanzhof — Tyskland)
   (Sag C-430/04) (1)
   
   (Sjette momsdirektiv - spørgsmålet om, hvorvidt artikel 4, stk. 5, andet afsnit, kan påberåbes - virksomhed, som udøves af en privat afgiftspligtig i konkurrence med en offentlig myndighed - offentligretligt organ - fritagelse for afgiftspligten for så vidt angår virksomhed udøvet i egenskab af offentlig myndighed)
   (2006/C 178/03)
   Processprog: tysk
   Den forelæggende ret
   Bundesfinanzhof
   Parter i hovedsagen
   
      Sagsøger: Finanzamt Eisleben
   
      Sagsøgt: Feuerbestattungsverein Halle eV
   
      Procesdeltager: Lutherstadt Eisleben
   Sagens genstand
   Anmodning om præjudiciel afgørelse — Bundesfinanzhof — fortolkning af artikel 4, stk. 5, andet afsnit, i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem — ensartet beregningsgrundlag (EFT L 145, s. 1) — afgiftspligt for offentligretlige organer med hensyn til virksomheder eller transaktioner, som de udøver eller foretager i deres egenskab af offentlig myndighed, såfremt deres fritagelse for afgiftspligten ville føre til konkurrencefordrejning af en vis betydning — muligheden for en afgiftspligtig almennyttig ligbrændingsforening, der driver et krematorium og som konkurrerer med en kommune, der driver en lignende afgiftsfritaget eller lempeligere afgiftsbelagt virksomhed, kan påberåbe sig denne bestemmelse
   Konklusion
   En privat afgiftspligtig, der konkurrerer med et offentligretligt organ, og som påberåber sig, at dette organ for så vidt angår virksomhed, som organet udøver i sin egenskab af offentlig myndighed, ikke pålægges merværdiafgift eller pålægges en for lav afgift, kan påberåbe sig artikel 4, stk. 5, andet afsnit, i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag, for en national ret i forbindelse med en tvist som den i hovedsagen omhandlede mellem en privatperson og de nationale skattemyndigheder.
   
      (1)  EUT C 300 af 4.12.2004.